Նոա ՖԱ

**Նոա ՖԱ**, հայկական պրոֆեսիոնալ ֆուտբոլային ակումբ Երևանից, որը հանդես է գալիս Հայաստանի Պրեմիեր լիգայում։ Հիմնադրման օրվանից մինչև 2019 թվականի հունիս ակումբն ունեցել է «Արցախ» անվանումը, այնուհետև անվանափոխվել է Երևանի «Նոա» ֆուտբոլային ակումբ։

## Հիմնում
Ակումբը հիմնադրվել է 2017 թվականի մայիսին Երևանում։ Ակումբի ֆուտբոլային ակադեմիան գտնվում է Վաղարշապատում։ Ակումբի պաշտոնական շնորհանդեսը կայացել է 2017 թվականի օգոստոսի 1-ին «Միկա» մարզահամալիրում, որտեղ ներկայացվեց թիմի տնային և արտագնա խաղերի մարզահագուստը, ինչպես նաև ակումբի հիմնը։

Առաջին պաշտոնական հանդիպումն անցկացրել է 2017 թվականի օգոստոսի 7֊ին՝ «Ալաշկերտ 2»-ի հետ, որն ավարտվել է 1-1 հաշվով։ Գոլի հեղինակ է դարձել Դավիթ Բաբայանը։

2018-19 մրցաշրջանում 8-րդ տեղը գրավելուց հետո ակումբը վաճառվեց Կարեն Աբրահամյանին, որը 2019 թվականին վերաբրենդավորեց «Նոա» ակումբը: Անվանումը վերաբերում է աստվածաշնչյան Նոյ նահապետի հետ, որի տապանը հանգրվանել է Արարատյան լեռներում, ինչն էլ ավանդաբար նույնականացվում է Հայաստանի Արարատ լեռան հետ։

Նոան 2019-20 մրցաշրջնում հաղթել է Հայաստանի գավաթը՝ եզրափակչում 11 մետրանոցներով հաղթելով Արարատ-Արմենիային։

2023 թվականի օգոստոսին Վարդգես Վարդանյանը դարձավ ակումբի նախագահ և սկսեց նոր փուլ ակումբի զարգացման մեջ: ՖԱ «Նոայի» նախագահ Վարդգես Վարդանյանը, հայտնի հայ ձեռներեց և տեխնոլոգիական մագնատ է: Նա Digitain ընկերության հիմնադիրն ու նախագահն է:

2024 թվականին ՖԱ «Նոան» պատմություն գրեց՝ որակավորվելով ՈՒԵՖԱ Կոնֆերենցիաների լիգայի Լիգայի փուլ: ՈՒԵՖԱ Կոնֆերենցիաների լիգայի որակավորման առաջին փուլից սկսած՝ ՖԱ «Նոան» դարձավ միակ թիմը ամբողջ մրցաշարում, որը հաջողությամբ անցավ բոլոր չորս որակավորման փուլերն ու հասավ Լիգայի փուլ, հաղթելով ԱԵԿ–ին 3-րդ որակավորման փուլում։

2024/25 մրցաշրջանը ոսկե տառերով գրվեց ակումբի պատմության մեջ։ «Նոա» ՖԱ–ն նույն մրցաշրջանում նվաճեց Հայաստանի չեմպիոնի տիտղոսը, ինչպես նաև դարձավ երկրի գավաթակիր։

«Նոան» 2025/26 մրցաշրջանում դարձավ առաջին հայկական ակումբը, որը որակավորվեց եվրոպական ակումբային մրցաշարի հիմնական փուլ երկրորդ տարին անընդմեջ։

## Ներկա կազմ

 

## Անձնակազմ
Նախագահ՝
* Վարդգես Վարդանյան։
Գործառնական տնօրեն՝

* Գուրգեն Օհանյան
Զարգացման տնօրեն՝

* Աննա Օհանյան

Մարզական տնօրեն՝

* Հայկ Հովակիմյան

Գլխավոր մարզիչ՝
* Սանդրո Պերկովիչ

## Տիտղոսներ
### Հայաստանի Գավաթ 2020
2020 թ-ի Հուլիսի 10-ին Նոան ՀՖՖ Գավաթի եզրափակչում  իր հարկի տակ ընդունեց Արարատ-Արմենիային:Նոան պարտվում էր 1:4 հաշվով, սակայն Երևանյան թիմը իր մեջ ուժեր գտավ և հավասարացնելով հաշիվը, դարձնելով 4:4 խաղը տեղափոխվեց լրացուցիչ ժամանակ:Սակայն լրացուցիչ ժամանակն էլ չբավականացրեց թմերին որոշելու հաղթողին:Ի վերջո Նոան հաղթեց  տասնմեկ մետրանոց հարվածներով։**Հայաստանի Գավաթ 2024/25**

2025 թ–ի մայիսի 13-ին «Նոան» Հայաստանի Գավաթի եզրափակչում հանդիպեց «Արարատ–Արմենիայի» հետ։ Հանդիպումն ավարտվեց «Նոայի» հաղթանակով՝ 3:1: 

**Fastex Պրեմիեր լիգայի չեմպիոն 2024/25**

«Նոան» 2024/25 մրցաշրջանը ոսկե տառերով գրեց իր պատմության մեջ նվաճելով ոսկե դուբլ։

## Ծանոթագրություններ։

## Արտաքին հղումներ
*Լուրեր Նոա ֆուտբոլային ակումբի մասին
*Ֆուտբոլային ուղին՝ Նոա ակումբի հարձակվողի մեկնաբանմամբ
*Who are FC Noah? They’re named after biblical tale and are willing to ‘park the ark’ against Chelsea
*https://www.bbc.com/sport/football/articles/c5yp3qey03go
*https://www.thesun.ie/sport/14108903/fc-noah-armenian-football-club-uefa-conference-league/
*https://www.uefa.com/uefaconferenceleague/news/0293-1c409ec1795a-0515810abb5c-1000--noah-setting-new-benchmark-for-armenian-football-in-confer/

Կատեգորիա:2017 հիմնադրումներ Հայաստանում
Կատեգորիա:Երևանի ֆուտբոլային ակումբներ
Կատեգորիա:Հայկական ֆուտբոլային ակումբներ